CELEX: 62008TN0379
Language: lv
Date: 2008-09-11 00:00:00
Title: Lieta T-379/08: Prasība, kas celta 2008. gada 11. septembrī — Mustang/ITSB — Decathlon (viļņotas līnijas attēls)

6.12.2008   
            
            
               LV
            
            
               Eiropas Savienības Oficiālais Vēstnesis
            
            
               C 313/35
            
         Prasība, kas celta 2008. gada 11. septembrī — Mustang/ITSB — Decathlon (viļņotas līnijas attēls)
   (Lieta T-379/08)
   (2008/C 313/64)
   Valoda, kādā sagatavots prasības pieteikums — vācu
   Lietas dalībnieki
   
      Prasītāja: Mustang — Bekleidungswerke GmbH + Co. KG (Künzelsau, Vācija) (pārstāvji — A. Klett un K. Weimer, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Decathlon SA (Villeneuve d'Ascq, Francija)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2008. gada 8. jūlija lēmumu lietā R 859/2007-4;
            
         
               —
            
            
               piespriest atbildētājam atlīdzināt tiesāšanās izdevumus, kas radušies šajā procesā un procesā Apelāciju padomē, ieskaitot prasītājas veiktās nepieciešamās izmaksas.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: viļņotas līnijas attēls attiecībā uz precēm un pakalpojumiem, kas ietilpst 3., 18. un 25. klasē (reģistrācijas pieteikums Nr. 4 081 352)
   
      Iebildumu procesā pretstatītās preču zīmes vai apzīmējuma īpašniece: Decathlon SA
   
   
      Pretstatītā preču zīme vai apzīmējums: valsts un starptautiskas grafiskas preču zīmes, ko veido baltas viļņotas līnijas uz melna fona attēls, attiecībā uz precēm, kas ietilpst 3., 18. un 25. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 40/94 8. panta 1. punkta b) apakšpunkta pārkāpums, jo pretstatītajām preču zīmēm neesot nekādas vizuālās, fonētiskās vai konceptuālās līdzības, ar ko varētu pamatot sajaukšanas iespēju